Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12865

2005.November.24 ELŐSZÓ Történeti háttér Az Alakiságegyszerűsítés szabványait és ajánlott gyakorlatait a Tanács első alkalommal 1949. március 25-én, a Nemzetközi Polgári Repülésről szóló Egyezmény (1944, Chicago) 37. cikkelyében foglaltak alapján fogadta el és „Szabványok és ajánlott gyakorlatok – Alakiságok egyszerűsítése” névvel az Egyezmény 9. Annexének nevezte ki. E szabványok és ajánlott gyakorlatok 1949. szeptember 1-én léptek érvénybe. A szabványok és ajánlott gyakorlatok az Alakiság egyszerűsítési divízió első, 1946. februári montreáli, és a második, 1948. júniusi genfi ülésszakán elfogadott ajánlásokra alapultak. Bővítésükre és módosításaikra a divízió soron következő ülésszakait követően folyamatosan került sor. Így a Buenos Airesben 1951. decemberében tartott harmadik ülésszak; a Manilában 1955 októberében tartott negyedik ülésszak; a Rómában, 1959. decemberben tartott ötödik ülésszak; a Mexikóvárosban 1963. márciusban és áprilisban tartott hatodik ülésszak. Továbbiakban, a Montrealban, 1968. májusban tartott hetedik ülésszak; a Dubrovnikban, 1973. márciusban tartott nyolcadik ülésszak; a Montreálban, 1979. áprilisban és májusban tartott kilencedik ülésszak; a Montreálban 1988. szeptemberben tartott tizedik, és az 1995. áprilisában tartott tizenegyedik ülésszak; végül, az Alakiságok Egyszerűsítése (FAL) munkabizottság Montreálban, 2001. februárban tartott munkaértekezlete nyomán. A divízió és a FAL munkabizottság 9. Annex módosítására tett 2007/70/II. szám ajánlásainak és a Tanács ezzel kapcsolatos ténykedéseinek eredményeként a 9. Annex második kiadása 1953. március 1-én, harmadik kiadása 1956 november 1-én, negyedik kiadása 1960. november 1-én, ötödik kiadása 1964 április 1-én, hatodik kiadása 1969 április 1-én, hetedik kiadása 1974 április 15-én, nyolcadik kiadása 1980 július 15-én és a kilencedik kiadása 1990. november 15-én és a tizedik kiadása 1997 április 30-án, tizenegyedik kiadása 2002 július 15-én lépett érvénybe. A tizenkettedik kiadás – A jelenlegi kiadás többek között az Alakiság Egyszerűsítési Divízió tizenkettedik ülésszaka (FAL/12, Kairó, Egyiptom, 2004. április 1-én) által tett A-típusú ajánlásokból eredő előírásokat foglalja magában. Ide tartozik a Gépi Feldolgozású Utazási Okmányok (MRTD-ék), az utazási dokumentumok, a légi-közlekedés védelme, az utazási dokumentumokkal való visszaélés és az illegális bevándorlás, a korszerű utas tájékoztatás, a nemzetközi egészségügyi problémák és szabályok, és a repülőbaleset áldozatai és családtagjaik megsegítése témaköre. A 9. Annex e tizenkettedik kiadása 2005. július 11-én lép érvénybe és 2005. november 28-ától alkalmazandó. Az alakiság egyszerűsítéssel kapcsolatos szabványok és ajánlott gyakorlatok az Egyezmény 37. cikkelyének az eredménye. Ez a cikkely többek között úgy rendelkezik, hogy a Nemzetközi Polgári Repülési Szervezet köteles elfogadni, illetve szükség szerint időközönként módosítani a vám- és a hatékonyságával kapcsolatos egyéb ügyekkel foglalkozó és az adott időszakban megfelelőnek látszó nemzetközi szabványokat és ajánlott gyakorlatokat". Az alakiság egyszerűsítési szabványok és ajánlott gyakorlatok bevezetésével kapcsolatos állami feladatok irányelvét az Egyezmény 22. cikkelye nyomatékosítja. Hangsúlyozza az egyes szerződő államok által elfogadott kötelezettséget, hogy: „a szerződő államok – speciális rendelkezések kihirdetésével, vagy egyéb módon – minden lehetséges lépést tegyenek meg a területeik között közlekedő légi-járművek navigációjának megkönnyítésre és elősegítésére, „elsősorban a bevándorlási, a karantén alkalmazási, a vám és engedélyezési törvények alkalmazása terén a légi-járművek és személyzeteik, az utasok, a személypoggyászok és a teheráru szükségtelen késedelmének elkerülésére”. Továbbá az Egyezmény 23. cikkelye nyomán, a szerződő államok mindegyike által vállalt kötelezettséget teljesítve azáltal, hogy "a gyakorlatban hasznosnak ítélhető mértékében, a nemzetközi légi-navigációt – az Egyezmény folyományaként időről-időre javasolt, vagy meghatározott gyakorlatokkal egyezésben – érintő vám- és bevándorlási eljárásokat alakítanak ki".* *A FAL Annex előállítását az Egyezmény cikkelyei közül több is fontos tényezőként befolyásolja, amelyeket elkészítésekor figyelembe vettek. A jelen Annex rendelkezéseinek bevezetéséért felelős személy, a 22. és a 23. cikkelyen felül, a következő cikkelyeket ismerje:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes